Vadovaudamasis Lietuvos Respublikos vietos savivaldos įstatymo 20 straipsnio 2 dalies 1 punktu ir 4 dalimi, vykdydamas Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija) (su visais aktualiais pakeitimais), 27 punktą:

1. Šaukiu Pasvalio rajono savivaldybės tarybos posėdį 2022 m. gegužės 25 d. (trečiadienį) 10.00 val. Pasvalio rajono savivaldybės administracijos didžiojoje salėje (Vytauto Didžiojo a. 1, Pasvalys).

2. Sudarau Pasvalio rajono savivaldybės tarybos posėdžio darbotvarkės projektą ir teikiu svarstyti šiuos klausimus:

2.1. Dėl asmens sveikatos priežiūros įstaigų, kurių savininkė (dalininkė) yra Pasvalio rajono savivaldybė, atsparumo korupcijai indekso nustatymo ir skaidrios asmens sveikatos priežiūros įstaigos vardo suteikimo kriterijų nustatymo tvarkos aprašo patvirtinimo (T-73).

Pranešėja – Socialinės paramos ir sveikatos skyriaus vyriausioji specialistė (Savivaldybės gydytoja) Renata Nevulytė.

Pagrindiniai komitetai – Teisėtvarkos ir visuomeninių organizacijų, Socialinių reikalų, sveikatos ir aplinkos apsaugos.

2.2. Dėl Pasvalio rajono savivaldybės tarybos 2009 m. gegužės 13 d. sprendimo Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ pakeitimo (T-104).

Pranešėja – Juridinio ir personalo skyriaus vedėja Jurgita Karčiauskienė.

Pagrindinis komitetas – Teisėtvarkos ir visuomeninių organizacijų.

2.3. Dėl Pasvalio rajono savivaldybės tarybos 2020 m. vasario 26 d. sprendimo Nr. T1-32 „Dėl Pasvalio rajono savivaldybės Smulkaus verslo rėmimo programos nuostatų patvirtinimo“ pakeitimo (T-109).

Pranešėjas – Bendrojo skyriaus vyriausiasis specialistas Eimantas Tuskėnas.

Pagrindiniai komitetai – Biudžeto, ekonomikos ir kaimo reikalų, Teisėtvarkos ir visuomeninių organizacijų.

2.4. Dėl sovietinių paminklų ir simbolių demontavimo Antrojo pasaulinio karo Sovietų Sąjungos karių palaidojimo vietose Pasvalio rajono savivaldybės teritorijoje (T-114).

Pranešėjas – Strateginio planavimo ir investicijų skyriaus vyriausiasis specialistas Gražvydas Balčiūnaitis.

Pagrindinis komitetas – Biudžeto, ekonomikos ir kaimo reikalų.

2.5. Dėl turto (metodinių leidinių) perėmimo Pasvalio rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise (T-105).

Pranešėja – Strateginio planavimo ir investicijų skyriaus vyriausioji specialistė Virginija Antanavičienė.

Pagrindinis komitetas – Biudžeto, ekonomikos ir kaimo reikalų.

2.6. Dėl Pasvalio rajono savivaldybės tarybos 2015 m. gruodžio 25 d. sprendimo Nr. T1-218 „Dėl uždarosios akcinės bendrovės „Pasvalio vandenys“ veiklos plano 2015–2019 metams patvirtinimo“ pakeitimo (T-113).

Pranešėja – Strateginio planavimo ir investicijų skyriaus vyriausioji specialistė Virginija Antanavičienė.

Pagrindinis komitetas – Biudžeto, ekonomikos ir kaimo reikalų.

2.7. Dėl negyvenamųjų patalpų nuomos (T-119).

Pranešėja – Strateginio planavimo ir investicijų skyriaus vyriausioji specialistė Virginija Antanavičienė.

Pagrindinis komitetas – Biudžeto, ekonomikos ir kaimo reikalų.

2.8. Dėl Pasvalio rajono savivaldybės būsto pardavimo (T-106).

Pranešėja – Strateginio planavimo ir investicijų skyriaus vyriausioji specialistė Živilė Kripaitienė.

Pagrindinis komitetas – Biudžeto, ekonomikos ir kaimo reikalų.

2.9. Dėl Pasvalio rajono savivaldybės būsto pardavimo (T-115).

Pranešėja – Strateginio planavimo ir investicijų skyriaus vyriausioji specialistė Živilė Kripaitienė.

Pagrindinis komitetas – Biudžeto, ekonomikos ir kaimo reikalų.

2.10. Dėl Lietuvos Respublikos 2022 metų valstybės biudžeto lėšų, skirtų Pasvalio rajono savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašo patvirtinimo (T-107).

Pranešėja – Švietimo ir sporto skyriaus vyriausioji specialistė Virginija Bajoriūnaitė.

Pagrindinis komitetas – Švietimo, kultūros ir sporto.

2.11. Dėl Lietuvos Respublikos 2022 metų valstybės biudžeto lėšų, skirtų išlaidoms, susijusioms su Pasvalio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, paskirstymo ir panaudojimo tvarkos aprašo patvirtinimo (T-108).

Pranešėja – Švietimo ir sporto skyriaus vyriausioji specialistė Virginija Bajoriūnaitė.

Pagrindinis komitetas – Švietimo, kultūros ir sporto.

2.12. Dėl Pasvalio rajono savivaldybės tarybos 2019 m. birželio 26 d. sprendimo Nr. T1-121 „Dėl mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas, tvarkos aprašo patvirtinimo“ pakeitimo (T-118).

Pranešėjas – Švietimo ir sporto skyriaus vedėjas dr. Gvidas Vilys.

Pagrindinis komitetas – Švietimo, kultūros ir sporto.

2.13. Dėl Pasvalio rajono savivaldybės tarybos 2021 m. gegužės 26 d. sprendimo Nr. T1-96 ,,Dėl sportininkų ir jų sporto mokytojų / trenerių skatinimo tvarkos aprašo patvirtinimo“ pakeitimo (T-117).

Pranešėjas – Švietimo ir sporto skyriaus vyriausiasis specialistas Rimantas Savickas.

Pagrindinis komitetas – Švietimo, kultūros ir sporto.

2.14. Dėl lėšų skyrimo iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemonę „Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“ (T-116).

Pranešėjas – Švietimo ir sporto skyriaus vyriausiasis specialistas Rimantas Savickas.

Pagrindinis komitetas – Švietimo, kultūros ir sporto.

2.15. Dėl Pasvalio rajono savivaldybės vandens tiekimo ir nuotekų valymo infrastruktūros plėtros specialiojo plano koregavimo patvirtinimo (T-110).

Pranešėja – Vietinio ūkio ir plėtros skyriaus vyriausioji specialistė (Savivaldybės vyriausioji architektė) Zina Masilionytė.

Pagrindinis komitetas – Teisėtvarkos ir visuomeninių organizacijų.

2.16. Dėl akcinės bendrovės „Panevėžio energija“ 2019–2022 metų investicijų plano Pasvalio šilumos tinklų rajone patikslinimo suderinimo (T-111).

Pranešėjas – Vietinio ūkio ir plėtros skyriaus energetikos inžinierius Renatas Gritėnas.

Pagrindinis komitetas – Teisėtvarkos ir visuomeninių organizacijų.

2.17. Dėl Pasvalio rajono savivaldybės tarybos 2015 m. gruodžio 22 d. sprendimo Nr. T1-215 „Dėl Pasvalio rajono savivaldybės vietinės reikšmės kelių (gatvių) sąrašo patvirtinimo“ pakeitimo (T-120).

Pranešėjas – Vietinio ūkio ir plėtros skyriaus vyriausiasis specialistas Raimondas Endziulaitis.

Pagrindinis komitetas – Biudžeto, ekonomikos ir kaimo reikalų.

* 1. Dėl Pasvalio rajono savivaldybei nuosavybės teise priklausančių nekilnojamųjų daiktų nurašymo (T-121).

Pranešėja – Strateginio planavimo ir investicijų skyriaus vyriausioji specialistė Virginija Antanavičienė.

Pagrindinis komitetas – Biudžeto, ekonomikos ir kaimo reikalų.

Potvarkis gali būti skundžiamas Pasvalio rajono savivaldybės merui (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Gintautas Gegužinskas